turjo4nis/wikipedia-bn-dump-20250701 huggingface dataset:
চামচিকা

চামচিকা, নির্দিষ্টভাবে, ক্ষুদে চামচিকা (Pipistrellus coromandra) ভেসপার্টিলিওনিডি (সাধারণ বাদুড়) পরিবারের পিপিস্ট্রেল বাদুড়ের এক প্রজাতি। এদের আফগানিস্তান, বাংলাদেশ, ভারত, পাকিস্তান, নেপাল, ভুটান, কম্বোডিয়া, মায়ানমার, শ্রীলঙ্কা, থাইল্যান্ড ও ভিয়েতনামে পাওয়া যায়।

বর্ণনা
মাথা-শরীর বরাবর চামচিকা  লম্বা হয়ে থাকে। হাত হয় । ওজন হয়ে থাকে  এবং পাখার প্রসারতার দৈর্ঘ্য  অবধি।

খাবার
এরা সাধারণত পোকামাকড় খেয়ে পরিবেশের ভারসাম্য রক্ষায় যথেষ্ট সহায়ক। মানবদেহের জন্য মারাত্মক ক্ষতিকর অসংখ্য কিটপতঙ্গ খেয়ে ফেলে। এ ছাড়াও কলা, পেয়ারা, সবেদা জাতীয় ফলের রস শুষে খায়।

স্বভাব ও প্রজনন
শহরে মূলত পুরনো পরিত্যক্ত দালনে উল্টো হয়ে ঝুলে থাকে হাজার হাজার চামচিকা। এরা নিশাচর নয়, তাই দিনের বেলাতেই বিক্ষিপ্তভাবে কিচিরমিচির শব্দ তুলে আহার সংগ্রহে ব্যস্ত হয়ে পড়ে। স্ত্রী চামচিকা বছরে দুবার প্রসব করে থাকে। প্রতিবার কমপক্ষে দুটি করে বাচ্চা প্রসব করে।

তথ্যসূত্র

চামচিকা
বাদুড়
স্তন্যপায়ী প্রাণী
বাংলাদেশের স্তন্যপায়ী
পাকিস্তানের স্তন্যপায়ী
ভারতের স্তন্যপায়ী
আফগানিস্তানের স্তন্যপায়ী
ভুটানের স্তন্যপায়ী
শ্রীলঙ্কার স্তন্যপায়ী
নেপালের স্তন্যপায়ী
১৮৩৮-এ বর্ণিত স্তন্যপায়ী
জন অ্যাডওয়ার্ড গ্রে কর্তৃক নামকরণকৃত ট্যাক্সা
ইউএফসি

আলটিমেট ফাইটিং চ্যাম্পিয়নশিপ (ইউএফসি) হলো আমেরিকার মিশ্র মার্শাল আর্টসের কোম্পানি। এর মূল প্রতিষ্ঠান হলো ডাব্লিউএমই-এমজি। ইউএফসির সদর দপ্তর যুক্তরাষ্ট্রের লাস ভেগাস, নেভাডায় অবস্থিত। এটা বিশ্বের সবচেয়ে বড় মিশ্র মার্শাল আর্টসের কোম্পানি, যেখানে বিশ্বের সব স্বনাম ধন্য মিশ্র মার্শাল আর্টিস্টরা খেলে। এর সদর দপ্তর যুক্তরাষ্ট্রে-এ হলেও এর বিভিন্ন অনুষ্ঠান বিশ্বের বিভিন্ন দেশে অনুষ্ঠিত হয়। এই কোম্পানির খেলোয়াড়রা ১০টি বিভাগে বিভক্ত এবং এর খেলা মিশ্র মার্শাল আর্টসের নিয়ম অনুসারে সম্পাদিত হয়। ইউএফসি আজ পর্যন্ত প্রায় ৩০০টি খেলার অনুষ্ঠানের আয়োজন করেছে। এই কোম্পানির বর্তমান প্রেসিডেন্ট হলেন ডানা ওয়াইট।

ওজন বিভাগ / বর্তমান চ্যাম্পিয়ন 

ইউএফসি বর্তমানে ৯টি ওজন বিভাগে খেলোয়াড়দের বিভক্ত করেছে। এই ৯টি ওজন বিভাগের সর্বমোট ১০টি চ্যাম্পিয়নশিপ রয়েছে।

তথ্যসূত্র

বহিঃসংযোগ 
 অফিশিয়াল ওয়েবসাইট ইউএফসি
 এমএমএ ফাইট কেজ
 ইউটিউবে ইউএফসি

ক্রীড়া প্রতিযোগিতা
২০১৬-এর অধিগ্রহণ ও একত্রীকরণ
ব্রিডি ক্রিকেট ক্লাব

ব্রিডি ক্রিকেট ক্লাব () উত্তর আয়ারল্যান্ডের কাউন্টি টায়রনের মাগেরাম্যাসন গ্রামে প্রতিষ্ঠিত একটি ক্রিকেট ক্লাব। নর্থ ওয়েস্ট সিনিয়র লীগের প্রথম বিভাগে ক্লাবটি প্রতিনিধিত্ব করছে। বর্তমানে ক্লাবটি নর্থ ওয়েস্ট সিনিয়র কাপের শিরোপাধারী।

ইতিহাস 
পূর্বে ক্লাবটি মাঝারি সারির ক্লাবরূপে সফলতা পায়। পরবর্তীতে ১৯৭৪ সালে বৃহৎ ক্লাবের মর্যাদার অধিকারপ্রাপ্ত হয়।

২০১৫ সালের আইসিসি বিশ্ব টুয়েন্টি২০ বাছাইপর্ব প্রতিযোগিতার স্বাগতিক দলের খেলা আয়োজনের জন্য ক্লাবের মাঠ ব্যবহার করা হয়। এছাড়াও, ২০১৫ সালে আয়ারল্যান্ড ও স্কটল্যান্ডের মধ্যকার তিনটি টুয়েন্টি২০ আন্তর্জাতিক খেলা এখানে অনুষ্ঠিত হয়েছে। ২০১৬ সালের বাংলাদেশ মহিলা ক্রিকেট দলের আয়ারল্যান্ড সফরের সবকটি খেলাই এ মাঠে হবার কথা রয়েছে।

সাফল্যগাথা 
আলস্টার কাপ: ১
২০১৪
নর্থ ওয়েস্ট সিনিয়র কাপ: ১
১৯৯৬, ২০১১

তথ্যসূত্র

বহিঃসংযোগ 
Bready Cricket Club

আরও দেখুন 
 আয়ারল্যান্ড ক্রিকেট দল
 ক্লোনটার্ফ ক্রিকেট ক্লাব গ্রাউন্ড
 ২০১৫ আইসিসি বিশ্ব টুয়েন্টি২০ বাছাইপর্ব
 ২০১৬ বাংলাদেশ মহিলা ক্রিকেট দলের আয়ারল্যান্ড সফর

কাউন্টি টাযরনের ক্রীড়া
উত্তর আয়ারল্যান্ডের ক্রিকেট ক্লাব
নর্থ ওয়েস্ট সিনিয়র লীগের সদস্য
কাউন্টি টায়রনের ক্রিকেট ক্লাব
ম্যাচা

ম্যাচা বা মেচা পশ্চিমবঙ্গের বাঁকুড়া জেলার এক জনপ্রিয় মিষ্টি। একে অনেক সময় ম্যাচা সন্দেশও বলা হয়। বেলিয়াতোড়ের ম্যাচা অত্যন্ত প্রসিদ্ধ এবং সব চেয়ে উৎকৃষ্ট বলে গণ্য করা হয়। মুগডাল ও চিনি দিয়ে ম্যাচা তৈরী করা হয়। ম্যাচা দেখতে অনেকটা মনোহরার মত। পূর্বে ম্যাচার জনপ্রিয়তা বর্তমানে অনেকাংশে হ্রাস পেয়েছে। পশ্চিমবঙ্গ সরকারের উদ্যোগে, বর্ধমানের উপকন্ঠে নবনির্মিত মিষ্টি হাবে, পশ্চিমবঙ্গের অন্যান্য মিষ্টির সাথে ম্যাচাও উৎপাদিত হবে।

ইতিহাস

ম্যাচার স্রষ্টার নাম জানা যায় না। বেলিয়াতোড়ের ম্যাচা প্রস্তুতকারকদের মতে ম্যাচার ইতিহাস অন্তত দু'শো বছরের প্রাচীন। জনশ্রুতি, বিষ্ণুপুরের মল্লরাজের দেওয়ান রাজার কাছ থেকে উপহার পেয়েছিলেন বেলিয়াতোড়ের জমিদারি। সেই সময়ে বেলিয়াতোড়ে প্রথম মেচা তৈরী হয়। অপর একটি মত অনুসারে ম্যাচার স্রষ্টা জনৈক মিষ্টান্ন প্রস্তুতকারক গিরিশচন্দ্র মোদক। বর্ষায় বাবা ধর্মদাসের মেলা বসত। সেই মেলায় গুড়ের লাড্ডু বিক্রি করতেন গিরিশচন্দ্র মোদক। কিন্তু আর্দ্র আবহাওয়ায় গুড়ের পাক নষ্ট হয়ে যেত। সেই সমস্যা সমাধান করতে গিয়ে গিরিশচন্দ্র নতুন একটি মিষ্টি উদ্ভাবান করেন, যা হল ম্যাচা।

ইংরেজ আমলেও বেলিয়াতোড়ের ম্যাচা প্রসিদ্ধ ছিল বলে মনে করা হয়। ম্যাচার আদি কারিগরেরা ছিলেন বর্তমান বেলিয়াতোড় ব্লকের বাসিন্দা। পরবর্তীকালে তারা ছড়িয়ে পড়েন ওন্দা, কোতলপুর এবং অন্যান্য স্থানে।

প্রস্তুত প্রণালী
ম্যাচার মুল উপকরণ মুগ ডাল ও চিনি। প্রথমে মুগডালবাটার সাথে চিনি মিশিয়ে ঠিকমতো পাক করে গোল্লা পাকানো হয়। পরে এর উপর একটি চিনির প্রলেপ দেওয়া হয়।

জনপ্রিয়তা 
বাংলার বিখ্যাত চিত্রশিল্পী যামিনী রায় ছিলেন ম্যাচার গুণগ্রাহী।। কলকাতায় অবস্থানকালে যখনই তিনি বাঁকুড়া যেতেন, তিনি ম্যাচার গুণমান ও ম্যাচার কারিগরদের খোঁজখবর নিতেন।

আরও দেখুন 
 মনোহরা

তথ্যসূত্র

মিষ্টি
বাঁকুড়া জেলা
পাটিসাপটা

পাটিসাপটা একধরনের পিঠা যা বাংলাদেশ এবং ভারতের পশ্চিমবঙ্গ রাজ্যে জনপ্রিয়। এটি ময়দা, চালের গুড়ো, চিনি, দুধ, ক্ষীর, নারকেল ইত্যাদি দিয়ে তৈরী করা হয়। পাটিসাপটার পুর হিসেবে নারকেল এবং ক্ষীর - দুইই ব্যবহার করা হয়। বিভূতিভূষণ বন্দ্যোপাধ্যায় এর ছোটগল্প পুঁই মাচা-তে পাটিসাপটা পিঠার উল্লেখ আছে।

ইতিহাস 
ষোল শতকের শেষের দিকে কবিকঙ্কন মুকুন্দরাম চক্রবর্তী রচিত চন্ডিকাব্যে এই পিঠার উল্লেখ পাওয়া যায়।

প্রস্তুত প্রণালী
 ঝুনো নারকেল কুরো, গুড় বা চিনি অথবা ক্ষীর পাক করে পুর বানিয়ে নিতে হবে।
 ময়দাতে দুধ, জল এবং একটু মিহি চালগুঁড়ো মিশিয়ে মন্ড পাকিয়ে গোল গোল লেচি করে নিতে হবে।
 এবার লেচিগুলো ছোটো ছোটো গোল আকারে বেলে, অল্প পুর ভিতরে দিয়ে পাটির মত পাট করে নিতে হবে।
 শেষ পাটে লবঙ্গ দিয়ে মুখ বন্ধ করে দিতে হবে। এখন একে পাট করা লম্বা আকারের দেখতে হবে।
 এরপর একে ঘিয়ে ভেজে নিয়ে চিনির রসে কিছুক্ষণ ডুবিয়ে রাখতে হবে। 
 রস থেকে তোলবার পর পাটিসাপটা পরিবেশন করা যাবে।

তথ্যসূত্র

মিষ্টি পিঠা
বাঙালি রন্ধনশৈলী
পশ্চিমবঙ্গের রন্ধনশৈলী
বাংলাদেশী রন্ধনশৈলী
মনোহরপুর ইউনিয়ন, জীবননগর

মনোহরপুর ইউনিয়ন বাংলাদেশের খুলনা বিভাগের চুয়াডাঙ্গা জেলার জীবননগর উপজেলার অন্তর্গত একটি ইউনিয়ন।মনোহরপুর ,পিয়ারাতলা ,কালা ,ধোপাখালী,মাধপখালী,রাজাপুর ,মানিকপুর গ্রামনিয়ে গঠিত ।এটি বাংলাদেশর শেষ সীমান্তের একটি ইউনিয়ন ।এই ইউনিয়ন চুয়াডাঙ্গা জেলার একমাত্র ইউনিয়ন যেখানে পাখিদের অভয় অরণ্য ঘোষণা করা হয়েছে ।

অবস্থান ও আয়তন 
এটি জীবননগর শহর থেক ৪ কিলোমিটার দুরে আবস্থিত ।এই ইউনিয়ন এর আয়তন ৪৫৯৪.৮৪ বর্গ কিলোমিটার ।

প্রশাসনিক এলাকা 
•মনোহরপুর
•ধোপাখালী 
•মাধপখালী 
•রাজাপুর 
•মানিকপুর 
•কালা 
•পিয়ারাতলা

ইতিহাস 
২০১৬ সালের প্রথম দিকে উথলী ইউনিয়নকে বিভক্ত করার চিন্তা করা হয় এবং বছরের প্রথমেই ইউনিয়ন বিভক্ত করা হয়। এক ইউনিয়ন ভেঙে আরও ৩টি ইউনিয়ন করা হয়। এই নতুন ইউনিয়ন এর মধ্যে মনোহরপুর ইউনিয়ন একটি।

শিক্ষা 

এখানে কয়েকটি উল্লেখযোগ্য শিক্ষা প্রতিষ্ঠান রয়েছে ঃ

১ জীবননগর টেকনিক্যাল স্কুল এন্ড কলেজ

২ মনোহরপুর  সরকারী প্রাথমিক বিদ্যালয়

৩মনোহরপুর মাধ্যমিক বিদ্যালয়

৪ ধোপাখালী সরকারী প্রাথমিক বিদ্যালয়

৫ ধোপাখালী মাধ্যমিক বিদ্যালয়

৬ কালা সরকারী প্রাথমিক বিদ্যালয়

৭ রাজাপুর সরকারী প্রাথমিক বিদ্যালয়

৮ ধোপাখালী মাদ্রাসা

অর্থনীতি
এ ইউনিয়নের অর্থনীতি মূলত কৃষি নির্ভর। এখানে ধান, পাট ভুট্টা  বিভিন্ন ফসল উৎপাদিত হয়।এছাড়াও এখানে আম গাছ,পেয়ারা কাঁঠাল ,খেজুর গাছ ও প্রচুর পানক্ষেত দেখতে পাওয়া যায়।

উল্লেখযোগ্য ব্যক্তিত্ব 
মোঃ হারুন-অর-রশীদ (প্রধান শিক্ষক,গয়েশপুর মাধ্যমিক বিদ্যালয়)
মোঃ মহসিন উদ্দিন আরিফ (প্রফেসর,সরকারী এম এম কলেজ)
মোঃ আলীহিম (মহা হিসাব নিরীক্ষক)
মোঃ সাখাওয়াত হোসেন (শিক্ষক,জাহাঙ্গীরনগর বিশ্ববিদ্যালয়)
মোঃ সোহরাব হোসেন সুরদ্দিন (চেয়ারম্যান, মনোহরপুর ইউনিয়ন)
ক্যাপ্টেন আবদুল মাবুদ (বাংলাদেশ সেনাবাহিনী)

তথ্যসূত্র 

জীবননগর উপজেলার ইউনিয়ন
খুলনা বিভাগের ইউনিয়ন
চুয়াডাঙ্গা জেলার ইউনিয়ন
কেডিকে ইউনিয়ন

কেডিকে ইউনিয়ন বাংলাদেশের খুলনা বিভাগের চুয়াডাঙ্গা জেলার জীবননগর উপজেলার অন্তর্গত একটি ইউনিয়ন। কেডিকে এর পুর্ণরুপ হলোঃ খয়েরহুদা, দেহাটি এবং কাশিপুর।

অবস্থান ও আয়তন

প্রশাসনিক এলাকা 

১. কাশীপুর

২. দেহাটি

৩. খয়েরহুদা

ইতিহাস 
২০১৬ সালের প্রথম দিকে উথলী ইউনিয়নকে বিভক্ত করার চিন্তা করা হয় এবং বছরের প্রথমেই ইউনিয়ন বিভক্ত করা হয়। এক ইউনিয়ন ভেঙে আরও ৩টি ইউনিয়ন করা হয়। এই নতুন ইউনিয়ন এর মধ্যে কেডিকে একটি।

শিক্ষাপ্রতিষ্ঠান
কাশীপুর মাধ্যমিক বিদ্যালয়
খয়েরহুদা প্রাথমিক বিদ্যালয়
খয়েরহুদা প্রতিবন্ধি স্কুল
কাশীপুর প্রাথমিক বিদ্যালয়
দোহাটি প্রাথমিক বিদ্যালয়

অর্থনীতি
এ ইউনিয়নের অর্থনীতি মূলত কৃষি নির্ভর। এখানে প্রধানত ধান,পাট,ভুট্টা সহ বিভিন্ন ফসল উৎপাদিত হয়।

এছাড়াও এখানে লাউ,পঠল,চিচিঙ্গা, পেঁপে,ঝাল,কলা,বেগুন, করলা সহ সকল ধরনের শাক-সবজি প্রচুর পরিমানে উৎপাদিত হয়।

এছাড়াও বর্তমানে অনেকেই বিভিন্ন প্রকার ফলের চাষ ও করছে।পেয়ারা,ড্রাগন,লেবু এদের মধ্যে উল্লেখ যোগ্য। 

অনেকেই পানের চাষ ও করে।তবে সময়ের সাথে সাথে ফলের চাষে প্রচুর লাভবান হওয়ার কারণে এবং পানের চাহিদা কমে যাওয়া জন্য,পানের চাষ অনেকটা কমে গিয়েছে।

এছাড়াও এখানে বেশ কয়েকটি ইটের ভাটা এবং রাইস মিল আছে। গ্রামের মধ্যে দিয়ে ভৈরব নদী বয়ে যাওয়ার কারণে অনেকেই মাছ ধরে জীবিকা নির্বাহ করে।

উল্লেখযোগ্য ব্যক্তিত্ব

দর্শনীয় স্থান 

কাশীপুর জমিদার বাড়ি
ভৈরব নদীর পাড়
কাশীপুর কেন্দ্রীয় ঈদগাহ

তথ্যসূত্র 

জীবননগর উপজেলার ইউনিয়ন
খুলনা বিভাগের ইউনিয়ন
চুয়াডাঙ্গা জেলার ইউনিয়ন
বাঁকা ইউনিয়ন

বাঁকা ইউনিয়ন বাংলাদেশের খুলনা বিভাগের চুয়াডাঙ্গা জেলার জীবননগর উপজেলার অন্তর্গত একটি ইউনিয়ন।

অবস্থান ও আয়তন

প্রশাসনিক এলাকা

ইতিহাস

শিক্ষা

অর্থনীতি
এ ইউনিয়নের অর্থনীতি মূলত কৃষি নির্ভর। এখানে ধান, পাট সহ বিভিন্ন ফসল উৎপাদিত হয়।

উল্লেখযোগ্য ব্যাক্তিত্ব

তথ্যসূত্র 

জীবননগর উপজেলার ইউনিয়ন
খুলনা বিভাগের ইউনিয়ন
চুয়াডাঙ্গা জেলার ইউনিয়ন
সীমান্ত ইউনিয়ন

সীমান্ত ইউনিয়ন বাংলাদেশের খুলনা বিভাগের চুয়াডাঙ্গা জেলার জীবননগর উপজেলার অন্তর্গত একটি ইউনিয়ন। এই ইউনিয়নটি ভারতের সীমান্তবর্তী বাংলাদেশের একটি ইউনিয়ন।

আয়তন 
সীমান্ত ইউনিয়নের আয়তন ৪৪.৪৬ বর্গ কিলোমিটার।

জনসংখ্যা উপাত্ত 
সীমান্ত ইউনিয়নের মোট জনসংখ্যা ৩৩,০৫২ জন। এর মধ্যে পুরুষ ৯,৮৯২ জন এবং মহিলা ৯,৭৯৪ জন। মোট পরিবার ৬,২০০টি।

প্রশাসনিক এলাকা 
সীমান্ত ইউনিয়ন জীবননগর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার জীবননগর থানার আওতাধীন। এটি জাতীয় সংসদের ৮০নং নির্বাচনী এলাকা চুয়াডাঙ্গা-২ এর অংশ। এটি ৪১টি বা ৪৪টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হলো

অবস্থান ও সীমানা 
সীমান্ত ইউনিয়নের বর্তমান কার্যালয়টি হরিপুরগ্রামে অবস্থিত। এ  ইউনিয়ন পরিষদের পশ্চিমে ভারত, পূর্বে জীবননগর পৌরসভা, উত্তরে উথলী ইউনিয়ন এবং দক্ষিণে মহেশপুর উপজেলার স্বরুপপুর ইউনিয়ন পরিষদ। জীবননগর উপজেলা থেকে এ ইউনিয়নের দূরুত্ব ৫ কিলোমিটার এবং চুয়াডাঙ্গা জেলা থেকে এ ইউনিয়নের দূরুত্ব ৩৭ কিলোমিটার।

ইতিহাস 
১৯৯৭ সালে এই ইউনয়ন পরিষদটি স্থাপিত হয়। জীবননগর ইউনিয়ন জীবননগর পৌরসভায় উন্নীত হওয়ায় অবশিষ্ট গ্রামগুলি নিয়ে সীমান্ত ইউনিয়ন পরিষদ গঠিত হয়। এ ইউনিয়নের গ্রামেগুলো সব সীমান্তবর্তী হওয়ায় ইউনিয়ন পরিষদের নামকরণ করা হয় সীমান্ত ইউনিয়ন পরিষদ।

শিক্ষা ব্যবস্থা 
এ ইউনিয়নে ৫টি মাদ্রাসা, ১৩টি সরকারি প্রাথমিক বিদ্যালয়, ২টি মাধ্যমিক বিদ্যালয় রয়েছে।

যোগাযোগ ব্যবস্থা 
জীবননগর উপজেলা থেকে ৫ কিলোমিটার দূরে সীমান্ত ইউনিয়নের চ্যাংখালী রাস্তা হয়ে শাখারিয়ার উপর দিয়ে সীমান্ত ইউনিয়নে যেতে হয়। সব ধরনের যানবাহনে এ ইউনিয়নে যোগাযোগ করা যায়।

খাল ও নদী 
সীমাস্ত ইউনিয়নের উপর দিয়ে প্রবাহিত খাল ও নদী গুলো হচ্ছে:
 বেনীপুর খাল
 হাবিবপুর খাল
 করতোয়া নদী
 শাখারিয়া নদী

অর্থনীতি 
এ ইউনিয়নের অর্থনীতি মূলত কৃষি নির্ভর। এখানে ধান, পাট সহ বিভিন্ন ফসল উৎপাদিত হয়।

উল্লেখযোগ্য ব্যক্তি

তথ্যসূত্র 

জীবননগর উপজেলার ইউনিয়ন
খুলনা বিভাগের ইউনিয়ন
চুয়াডাঙ্গা জেলার ইউনিয়ন
হাসাদাহ ইউনিয়ন

হাসাদাহ ইউনিয়ন বাংলাদেশের খুলনা বিভাগের চুয়াডাঙ্গা জেলার জীবননগর উপজেলার অন্তর্গত একটি ইউনিয়ন।

অবস্থান ও আয়তন

প্রশাসনিক এলাকা

ইতিহাস

শিক্ষা

অর্থনীতি
এ ইউনিয়নের অর্থনীতি মূলত কৃষি নির্ভর। এখানে ধান, পাট সহ বিভিন্ন ফসল উৎপাদিত হয়।

উল্লেখযোগ্য ব্যক্তিত্ব

তথ্যসূত্র 

জীবননগর উপজেলার ইউনিয়ন
খুলনা বিভাগের ইউনিয়ন
চুয়াডাঙ্গা জেলার ইউনিয়ন
আলতাফ হোসেন চৌধুরী

এয়ার ভাইস মার্শাল আলতাফ হোসেন চৌধুরী বাংলাদেশ বিমান বাহিনীর সাবেক প্রধান ও রাজনীতিবিদ। তিনি ১৯৯১ থেকে ১৯৯৫ সাল পর্যন্ত বিমান বাহিনীর প্রধান ছিলেন। তিনি খালেদা জিয়ার শাসনামলে (২০০১-২০০৪) বাংলাদেশের স্বরাষ্ট্রমন্ত্রী ছিলেন।

কর্মজীবন

সামরিক জীবন 
চৌধুরী তার কর্মজীবন শুরু করেন পাকিস্তান বিমান বাহিনী-এর একজন যোদ্ধা পাইলট হিসেবে এবং ড্যাসল্ট মিরাজ III এর প্রধান পাইলট হিসেবে যোগ্যতা অর্জন করেন। ১৯৭১ সালে, তিনি একজন ফ্লাইট লেফটেন্যান্ট ছিলেন। ১৯৭২ সালে তিনি বাংলাদেশ বিমান বাহিনী-তে যোগ দেন স্কোয়াড্রন লিডার হিসেবে, পাকিস্তানের বন্দিদশা থেকে মুক্তি পাওয়ার পর। ১৯৭৪ থেকে ১৯৭৭ সাল পর্যন্ত তিনি পাইলট প্রশিক্ষণ স্কুলের একজন প্রশিক্ষক ছিলেন। ১৯৯১ থেকে ১৯৯৫ সাল পর্যন্ত তিনি বাংলাদেশ বিমান বাহিনীর প্রধান ছিলেন।

রাজনৈতিক জীবন 
১৯৯৫ সালে সামরিক চাকরি থেকে অবসর নেওয়ার পর, তিনি বাংলাদেশ জাতীয়তাবাদী দল-এ যোগ দেন। বিএনপি সরকারের সময় ২০০১ থেকে ২০০৬ সাল পর্যন্ত তিনি বিভিন্ন মন্ত্রণালয়ের মন্ত্রী এবং জাতীয় সংসদ সদস্য হিসেবে দায়িত্ব পালন করেন।

২০০৮ সালে চৌধুরী পটুয়াখালী জেলা বিএনপির সভাপতি হিসেবে দায়িত্ব পালন করেন। তিনি ২০০৮ এবং ২০১৮ সাধারণ নির্বাচনে আওয়ামী লীগ প্রার্থী শাহজাহান মিয়া-এর কাছে পরাজিত হন। ২০১৬ সাল থেকে চৌধুরী দলের ভাইস চেয়ারম্যান হিসেবে দায়িত্ব পালন করছেন।

অভিযোগ 
চৌধুরী ২০০৭ সালের মে মাসে তত্ত্বাবধায়ক সরকার সময়ে যৌথ বাহিনীর হেফাজতে নেওয়া হয়। যৌথ বাহিনী তার পটুয়াখালী বাসা থেকে একটি শটগান, একটি রাইফেল, ৯৯টি গুলি, ৯৭০টি শাড়ি এবং ১৬০টি লুঙ্গি যা সরকারি ত্রাণ সামগ্রী হিসেবে ছিল, জব্দ করে।

১৮ ডিসেম্বর ২০০৭ সালে, দুর্নীতি দমন কমিশন (দুদক) চৌধুরীর বিরুদ্ধে সম্পদ তথ্য গোপন এবং অজানা আয়ের উৎসে সম্পদ অর্জনের অভিযোগে মামলা দায়ের করে। ২০১৭ সালের এপ্রিল মাসে হাইকোর্ট নিম্ন আদালতে মামলার কার্যক্রম চালিয়ে যাওয়ার নির্দেশ দেয়।

২৬ ফেব্রুয়ারি ২০০৮ সালে, দুদক আরও একটি মামলা দায়ের করে যেখানে খালেদা জিয়া ও তার ১০ জন সাবেক মন্ত্রিপরিষদ সদস্য, যার মধ্যে চৌধুরীও ছিলেন, বড়পুকুরিয়া কয়লাখনি চুক্তি-এ ঘুষ নেওয়ার অভিযোগে অভিযুক্ত করা হয়। ২০১৭ সালের ডিসেম্বরে হাইকোর্ট চৌধুরীকে এই মামলায় চার সপ্তাহের মধ্যে নিম্ন আদালতে আত্মসমর্পণের নির্দেশ দেয়।

১১ জুন ২০১১ সালে, চৌধুরী এবং হাফিজউদ্দিন আহমেদ একটি অগ্নিসংযোগ মামলায় গ্রেপ্তার হন এবং কারাগারে পাঠানো হয়। পরে তারা জামিনে মুক্তি পান। আওয়ামী লীগ সরকারের ১৬ বছরে ৮০০ বার আদালতে হাজিরা দিয়েছেন।

ব্যক্তিগত জীবন 
চৌধুরী সুরিয়া চৌধুরীর সঙ্গে বিবাহবন্ধনে আবদ্ধ। চৌধুরীর দুই ভাই, বাবুল চৌধুরী এবং শাহিন চৌধুরী, ২০০৭ সালে মির্জাগঞ্জ উপজেলায় একটি সশস্ত্র ডাকাতির মামলায় অভিযুক্ত হন।

তথ্যসূত্র 

১৯৪১-এ জন্ম
বাংলাদেশ বিমান বাহিনীর এয়ার মার্শাল
বিমান বাহিনী প্রধান (বাংলাদেশ)
অষ্টম জাতীয় সংসদ সদস্য
বাংলাদেশের স্বরাষ্ট্রমন্ত্রী
খালেদা জিয়ার দ্বিতীয় মন্ত্রিসভার সদস্য
বাংলাদেশের বাণিজ্যমন্ত্রী
১৯৪০-এর দশকে জন্ম
জীবিত ব্যক্তি
পটুয়াখালী জেলার ব্যক্তি
বাংলাদেশ জাতীয়তাবাদী দলের রাজনীতিবিদ
চার্লস ক্যানিং

চর্লস জন ক্যানিং, ১ম আর্ল ক্যানিং  (১৪ ডিসেম্বর ১৮১২ থেকে ১৭ জুন ১৮৬২), দ্যা ভিসি কাউন্ট ক্যানিং নামেও পরিচিত। ১৮৩৭ থেকে ১৮৫৯ সাল পর্যন্ত সিপাহী বিদ্রোহের সময় ভারতের গভর্ণর-জেনারেল ছিলেন।

শিক্ষা
লন্ডনের নিকট ব্রম্পটনে ক্যানিং এর জন্ম। তিনি পিতা জর্জ ক্যানিং এবং মাতা জোয়ান ক্যানিং এর কনিষ্ঠ সন্তান ছিলেন। তিনি অক্সফোর্ডের ক্রাইস্ট চার্চে পড়াশুনা করেন। ১৮৩৩ সালে ক্ল্যাসিকসে ১ম শ্রেনী এবং গণিতে ২য় শ্রেনীতে স্নাতক ডিগ্রী লাভ করেন।

কর্ম জীবন ও মৃত্যু
চার্লস ক্যানিং ১৮৩৬ সালে ব্রিটিশ পার্লামেন্টের হাউজ অব কমন্সের সদস্য নির্বাচিত হন। ১৮৩৭ সালে তার মাতার মৃত্যুর পর তিনি হাউজ অব লর্ডসের সদস্য হন। তিনি ব্রিটিশ সরকারের পররাষ্ট্র বিষয়ক অধীন সচিবের দায়িত্ব পালন করেন। ১৮৪৭-৪৯ সালে চার্লস ক্যানিং ব্রিটিশ রাজকীয় জাদুঘরের কমিশনে কাজ করেন। তিনি গ্রেট ব্রিটেনের পোষ্ট মাষ্টার জেনারেল হিসাবে কাজ করেন এবং তার প্রশাসনিক দক্ষতার পরিচয় দেন। ১৮৫৬ সালের ফ্রেব্রুয়ারিতে তিনি ভারতের গভর্নর-জেনারেল হিসাবে নিয়োজিত হন। ১৮৫৭ সালে ভারতে সিপাহী বিদ্রোহের সূচনা হয়। বিদ্রোহের আগে ক্যানিং এবং তার স্ত্রী ভারতের অধিবাসীদের উপর একটি চিত্র জরিপ করেন। শুরুতে এর উদ্দেশ্য ছিল ভারত সম্পর্কে তাদের নিজেদের জ্ঞানকে সমৃদ্ধ করা। পরবর্তীতে ১৮৬৮ এবং ১৮৫৭ সালে পিপল অব ইন্ডিয়া নামে আটটি খন্ডের পুস্তক আকারে প্রকাশিত হয়। সিপাহী বিদ্রোহের সময় তার সাহসী ভূমিকার জন্য তিনি প্রশংসিত হন এবং ১৮৫৮ সালে ভারতের প্রথম ব্রিটিশ ভারতের ভাইসরয় হিসাবে নিয়োজিত হন। ১৮৫৯ সালের এপ্রিল মাসে ব্রিটিশ পার্লামেন্টের উভয় কক্ষ থেকে সিপাহী বিদ্রোহের সময় তার অসামান্য অবদানের জন্য ধন্যবাদ দেয়া হয়। একই সাথে তাকে অর্ডার অব বাথ উপাধী প্রদান করা হয়। একই বছর মে মাসে তাকে আর্ল উপাধি প্রদান করা হয়। এরপর তিনি আর্ল ক্যানিং নামে পরিচিত হন। অতিরিক্ত পরিশ্রমের জন্য তিনি অসুস্থ হয়ে পড়েন। ইতোমধ্যে তার স্ত্রী মারা যান। ১৮৬২ সালের এপ্রিল মাসে তিনি ইংল্যান্ডে ফিরে আসেন। ১৭ জুন তিনি লন্ডনের মারা যান। মৃত্যুর এক মাস আগে তাকে নাইট অব গার্টার উপাধিতে ভূষিত করা হয়।

তথ্যসূত্র 

ভারতের গভর্নর জেনারেল
১৮১২-এ জন্ম
১৮৬২-এ মৃত্যু
যুক্তরাজ্যের অভিজাত সম্প্রদায়ের আর্ল
ভারতের ভাইসরয়
ক্রাইস্ট চার্চ, অক্সফোর্ডের প্রাক্তন শিক্ষার্থী
ভারতীয় বিদ্যালয় ও কলেজের প্রতিষ্ঠাতা
ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য
যুক্তরাজ্যের প্রধানমন্ত্রীর সন্তান
যুক্তরাজ্যের প্রিভি কাউন্সিলের সদস্য
যুক্তরাজ্যের সংসদ সদস্য ১৮৩৫-১৮৩৭
যুক্তরাজ্যের সংসদ সদস্য যারা উত্তরাধিকারসূত্রে পিয়ারেজ
ক্যানিং পরিবার (রাজনৈতিক)
ওয়েস্টমিনস্টার অ্যাবিতে সমাধিস্থ
যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন
যুক্তরাজ্যের পোস্টমাস্টার জেনারেল
ফলার

ফলার বাংলাদেশ ও ভারতের একটি প্রাচীন এবং বহুলপ্রচলিত খাবার। ব্যুৎপত্তিগতভাবে ফল ও আহার অথবা ফলমিশ্রিত আহারকে বলা হয় ফলাহার, যার চলিতরূপ হল ফলার। প্রচলিত অর্থে ভাত ছাড়া অন্যান্য নিরামিষ পদযুক্ত আহারকেই ফলার বলে। ফলারে নিরামিষ পদের মধ্যে সাধারণতঃ লুচি, চিঁড়ে, দই, মিষ্টি ও ফলকেই গণ্য করা হয়। গোড়ায় ফলার বলতে খুব মিহি সরু চিঁড়ে ও মুড়কি, তার সাথে দই, চিনি, ক্ষীর এবং পাকা আম, কাঁঠাল, কলা প্রভৃতি ফল সহযোগে যে খাবার উৎসব-অনুষ্ঠান উপলক্ষ্যে পরিবেশিত হত, তাকেই বোঝাত। সনাতন ধর্মের অনুসারীরা মহাশিবরাত্রি, জন্মাষ্টমী প্রভৃতি উৎসব উপলক্ষ্যে ফলার করে থাকেন।

ইতিহাস
ফলার ঠিক কতদিনের প্রাচীন তা বলা কঠিন, তবে মধ্যযুগীয় বাংলায় এই খাবারটির বেশ প্রচলন ছিল। বৈষ্ণবদের মহোৎসবে প্রচলিত প্রসিদ্ধ 'চিঁড়াভোগ' এই ফলারেরই আরেকরূপ। ষোড়শ শতকের প্রথমার্ধে পানিহাটিতে নিত্যানন্দপ্রভুর আগমন উপলক্ষ্যে ভক্ত রঘুনাথদাস বিখ্যাত চিঁড়াদধিমহোৎসব আয়োজন করেন। সেই উৎসবে প্রচুর পরিমাণ চিঁড়ে, দই, দুধ, সন্দেশ ও কলা ভক্তদের মধ্যে পরিবেশিত হয়েছিল। এর কিছুকাল পরে নরোত্তমদাস-আয়োজিত খেতুরীর প্রসিদ্ধ মহোৎসবেও চিঁড়ে-দই পরিবেশন করার কথা জানা যায়। বৈষ্ণব মহোৎসবে মাটির সরা বা মালসায় এই খাবারটি অগণিত ভক্তদের মধ্যে বিলানো হত। এখনও বৈষ্ণবদের উৎসবে ফলারের বেশ চলন আছে।

'কবিকঙ্কণ-চণ্ডী'-তে নিদয়ার সাধে খাবারের তালিকায় 'চিঁড়া চাঁপাকলা দুধের সর' এবং ভালো 'মহিষা-দই', খই, চিনি ও পাকা চাঁপাকলা মিশ্রিত ফলারের উল্লেখ পাওয়া যায়। সেকালে দুপুরের খাবারের আগে বাড়ির মহিলারা স্নান করে সকালে 'খণ্ড, কলা, চিঁড়া ও দই' খেতেন। 'কবিকঙ্কণ-চণ্ডী'-তে আছে:

প্রাতরাশের জন্যে সেকালে 'খণ্ড', চিনি, চাঁপাকলার বহুল ব্যবহার ছিল। আঠারো শতকের শেষার্ধের কবি অকিঞ্চন চক্রবর্তীর অপ্রকাশিত 'চণ্ডীমঙ্গল' কাব্যে লহনা কর্তৃক খুল্লনাকে আপ্যায়ণ করে 'জলপান'-এর জন্যে এই দ্রব্যগুলি প্রদানের উল্লেখ আছে। ফলারকে আরো আকর্ষণীয় করে তোলার জন্যে নদীয়া-কৃষ্ণনগরের কিছু ভূমিকা ছিল বলে জানা যায়। শোনা যায়, এই অঞ্চলের এক গোয়ালা কোন সময় তদানীন্তন নদীয়ারাজকে কলাপাতায় করে খুব মিহি চিঁড়ে, অতি সুস্বাদু ক্ষীর, দই, কলা ও অন্যান্য ফল দিয়ে এমন অ্যাপ্যায়িত করেছিলেন যে, রাজাও তার প্রশংসায় পঞ্চমুখ হয়েছিলেন।

ফলার নামটি পরবর্তীকালে শুধুমাত্র চিঁড়ে, দই, ফলের আহার্যকে না বুঝিয়ে নৈমিত্তিক ভোজনে আহার্যমাত্রকেই বোঝাতে থাকে। সময়ের সাথে সাথে প্রাচীন বাংলার এই উত্তম ও সরস খাদ্যটির তালিকায় যুক্ত হয় লুচি, কচুরি, মিঠাইমণ্ডা প্রভৃতি।

ফলারের শ্রেণিবিভাগ
১২৬১ বঙ্গাব্দে লেখা রামনারায়ণ তর্করত্নের 'কুলীন কুলসর্বস্ব'-এ উত্তম, মধ্যম ও অধম— এই তিপ্রকার ফলারের বর্ণনা আছে।

উত্তম ফলার হল:

মধ্যম ফলার হল:

অধম ফলার:

উক্ত শ্রেণিবিভাগ ছাড়াও ফলারকে কাঁচা ফলার ও পাকা ফলারে ভাগ করা হয়। চিঁড়ে, দই, মিষ্টি ও ফল সহযোগে যে ফলার তাকে কাঁচা ফলার বলে। পাকা ফলারে লুচি থাকে। সাধারণতঃ লুচির সাথে ছানা ও চিনিকে পাকা ফলার বলে।

তথ্যসূত্র

খাদ্য
হিন্দু আচার
বাঙালি হিন্দু রন্ধনশৈলী
সামসুল ওয়ারেস

সামসুল ওয়ারেস (২১ জানুয়ারি ১৯৪৬) বাংলাদেশের একজন বরেণ্য শিল্পসমালোচক ও স্থপতি। ওয়ারেস বিংশ শতকের শ্রেষ্ঠ পুরকৌশলী ফজলুর রহমান খান এবং প্রথিতযশা স্থপতি মাজহারুল ইসলামের সাথে কাজ করেছেন। লুই আই কানের জীবন নিয়ে নির্মিত "মাই আর্কিটেক্ট: এ সন'স জার্নি"-তে সামসুল ওয়ারেসের সাক্ষাৎকার স্থান পেয়েছে।

শৈশব
সামসুল ওয়ারেস ১৯৪৬ সালের ২১ জানুয়ারি জন্মগ্রহণ করেন।

শিক্ষাজীবন
তিনি বাংলাদেশ প্রকৌশল বিশ্ববিদ্যালয় থেকে ১৯৬৮ সালে স্থাপত্য বিদ্যায় স্নাতক ডিগ্রী অর্জন করেন।

কর্মজীবন
তিনি ১৯৬৮ সাল থেকে ১৯৭১ সাল পর্যন্ত স্থপতি মাজহারুল ইসলামের সাথে বেশ কিছু আবাসিক বাড়ি, প্রতিষ্ঠান ও সরকারী ভবনের নকশা প্রণয়নে যুক্ত ছিলেন। ১৯৭২-২০০৩ সাল পর্যন্ত বাংলাদেশ প্রকৌশল বিশ্ববিদ্যালয়ে শিক্ষকতা করেন। তিনি দুইবার (১৯৯৫-৯৭ এবং ১৯৯৭-৯৯) বাংলাদেশ স্থপতি ইনস্টিটিউটের প্রেসিডেন্ট হিসেবে অধিষ্ঠিত হন। বর্তমানে তিনি স্টেট ইউনিভার্সিটি অব বাংলাদেশের ডিন ও হেড প্রফেসর হিসেবে শিক্ষকতা করছেন। তিনি গৃহায়ন ও গণপূর্ত মন্ত্রণালয়, সংস্কৃতি বিষয়ক মন্ত্রণালয়, ঢাকা বিশ্ববিদ্যালয়, রপ্তানি উন্নয়ন ব্যুরো ইত্যাদিসহ অনেক বাংলাদেশ সরকারি সংস্থার কারিগরী উপদেষ্টা হিসেবেও কাজ করেন। ২০০৯ সালে তিনি স্থাপত্য শিক্ষার জন্য বাংলাদেশ স্থপতি ইনস্টিটিউট থেকে আজীবন সম্মাননা পুরস্কার লাভ করেন। ২০২১ সালে তিনি বাংলাদেশ জাতীয় জাদুঘর বোর্ড অব ট্রাস্টিজের সদস্য হিসেবে সম্মানিত।

উল্লেখযোগ্য কাজ 
 জাতীয় শিশু পার্ক
 বোটানিক্যাল গার্ডেন

পুরস্কার ও সম্মাননা 
 আজীবন সম্মাননা পুরস্কার (২০০৯), বাংলাদেশ স্থপতি ইনস্টিটিউট
 সদস্য, বোর্ড অব ট্রাস্টিজ, বাংলাদেশ জাতীয় জাদুঘর।
 বিচারক, ২৩তম জাতীয় চারুকলা প্রদর্শনী, ২০১৯ 
 তিনি অসংখ্য জাতীয় ও আন্তর্জাতিক প্রদর্শনীতে অংশ নিয়েছেন।

তথ্যসূত্র 

বাংলাদেশী স্থপতি
১৯৪৬-এ জন্ম
জীবিত ব্যক্তি
কলভিলিয়া রেসিমোসা

কলভিলিয়া (বৈজ্ঞানিক নাম Colvillea racemosa) Fabaceae পরিবারের Colvillea গণের কলাই প্রজাতি। এছাড়া সাধারণ নাম কোলভিল মহিমা দ্বারা পরিচিত হয়। এটা অষ্ট্রেলিয়ায় পত্রমোচী গাছ এবং উত্তর আমেরিকা চাষ করা হয়।

বিবরণী

নামকরণ 
স্যার চার্লস কোলভিল মরিশাসের নাম আনুসারে নামকরণ করা হয়।

আকার 
পূর্ব-আফ্রিকার প্রজাতি। গাছটি আকারে বড় ও পত্রমোচী। উচ্চতা ১০ থেকে ১৬ মি। ডালপালা ছড়ানো, দেখতে কৃষ্ণচূড়ার মতন। যৌগপত্র, প্রায় মিটার খানেকের মতন লম্বা। পক্ষ ২০ থেকে ৩০ জোড়া। গ্রীষ্মের শুরুতে পাতা ঝরায়।

ফুল 
হেমন্তে ফুল ফোটে। ৪০ থেকে ৪৫ সেমি লম্বা ও ফুলের ডাঁটা ঝলন্ত। ৩ থেকে ৫ সেমি চওড়া কমলা রঙের ফুল ফোটে। গোড়া থেকে ফুল ফুটে সামলের দিকে এগোয়। বৃতি রঙিন। পাপড়ি ৫ টি, শক্ত, খাটো, গাঢ়কমলা রঙের মটর আকৃতির ফুল।

চিত্রশালা

তথ্যসূত্র 

গাছ
পত্রমোচী গাছ
বাংলাদেশের উদ্ভিদ
অস্ট্রেলিয়ার উদ্ভিদ
মাদাগাস্কারের উদ্ভিদ
আফ্রিকার উদ্ভিদ
মাদাগাস্কারের ফুল
লিন্ডসে টাকেট

লিন্ডসে টাকেট (; জন্ম: ৬ ফেব্রুয়ারি, ১৯১৯ - মৃত্যু: ৫ সেপ্টেম্বর, ২০১৬) নাটাল প্রদেশের ডারবানে জন্মগ্রহণকারী বিশিষ্ট দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৪৭ থেকে ১৯৪৯ সময়কালে নয় টেস্টে দক্ষিণ আফ্রিকার প্রতিনিধিত্ব করেন তিনি।

ঘরোয়া প্রথম-শ্রেণীর দক্ষিণ আফ্রিকান ক্রিকেটে অরেঞ্জ ফ্রি স্টেটের সদস্য ছিলেন। নিচেরসারিতে ডানহাতে ব্যাটিংয়ের পাশাপাশি ডানহাতে মিডিয়াম ফাস্ট বোলিংয়ে পারদর্শী ছিলেন।

প্রারম্ভিক জীবন 
দক্ষিণ আফ্রিকার পক্ষে এক টেস্টে অংশগ্রহণকারী লেন টাকেটের সন্তান তিনি। একমাস পূর্বে তার পিসেমশাই জো কক্সের ষোড়শ জন্মদিন উদ্‌যাপন করেন। মার্চ, ১৯৩৫ সালে অরেঞ্জ ফ্রি স্টেটের পক্ষে প্রথম-শ্রেণীর ক্রিকেটে অভিষেক ঘটে তার। সুইঙ্গারে সবিশেষ দক্ষতা প্রদর্শন করেছেন। অন্যতম দুর্বল প্রাদেশিক দলের সদস্যরূপে নিয়মিত উইকেট সংগ্রাহক ছিলেন তিনি। ঐ দলে পরবর্তী ২০ বছর কাটালেও টেস্টে খুবই স্বল্পকাল অতিবাহিত করেছেন।

খেলোয়াড়ী জীবন 
১৯৪৭ সালে ইংল্যান্ড সফরের জন্য মনোনীত হন। প্রতিশ্রুতিশীলতার স্বাক্ষর রাখলেও প্রথম টেস্টেই মাংসপেশীতে টান পড়ে তার। ফলে সিরিজের পরবর্তী সকল টেস্টেই তুলনামূলকভাবে কম কার্যকর ছিলেন। তাস্বত্ত্বেও ১৫ উইকেট নিয়ে দলের পক্ষে যৌথভাবে শীর্ষ উইকেট সংগ্রহকারী ছিলেন। তন্মধ্যে, ট্রেন্ট ব্রিজে অনুষ্ঠিত সিরিজের প্রথম টেস্টের প্রথম ইনিংসে স্বাগতিক ইংল্যান্ডের ৫ ব্যাটসম্যানকে আউট করেন ৬৮ রানের বিনিময়ে। দ্বিতীয় ইনিংসে তার বোলিং ড্রপক্যাচ হওয়ায় ইংল্যান্ড পরাজয় এড়াতে সক্ষম হয়। ১৯৪৮ সালের উইজডেনের সংস্করণে জানা যায়, ৩২৫ রান পিছনে থেকে ইংল্যান্ডের সমূহ পরাজয়ের সম্ভাবনা ছিল। লর্ডসের দ্বিতীয় টেস্টেও পাঁচ উইকেট দখল করেন ও ১১৫ রানে গুটিয়ে যায় ইংল্যান্ডের প্রথম ইনিংস। কিন্তু দ্বিতীয় ইনিংসে বিল এডরিচ ও ডেনিস কম্পটনের সেঞ্চুরির কল্যাণে ইংল্যান্ড ঘুরে দাঁড়ায়। ১৯৪৭ সালের ঐ সফরে ২৫ গড়ে ৬৯ উইকেট পান টাকেট।

১৯৪৮-৪৯ মৌসুমে মেরিলেবোন ক্রিকেট ক্লাব দক্ষিণ আফ্রিকা সফরে যায়। টাকেট পুনরায় বোলিং উদ্বোধনে নামেন। পাঁচ টেস্টের চারটিতেই এ দায়িত্বে ছিলেন। কিন্তু পরবর্তী আঠারো মাসে তার ছন্দপতন শুরু হয়। সিরিজে তিনি মাত্র চার উইকেট দখল করেছিলেন ও আর কখনো দক্ষিণ আফ্রিকার পক্ষে খেলতে পারেননি। প্রথম টেস্টের শেষ বল করেন। ইংল্যান্ডের নবম উইকেট জুটিতে অ্যালেক বেডসার ও ক্লিফ গ্লাডউইনকে ওভারের অষ্টম ও চূড়ান্ত বল করলে এক রান তুলে সফরকারী দল নাটকীয় জয় পায়।

দেহাবসান 
২ সেপ্টেম্বর, ২০১৪ তারিখে নরম্যান গর্ডনের দেহাবসানের পর লিন্ডসে টাকেট সর্বাপেক্ষা প্রবীণ টেস্ট ক্রিকেটারের মর্যাদা পান। ৫ সেপ্টেম্বর, ২০১৬ তারিখে ফ্রি স্টেট প্রদেশের ব্লুমফন্তেইনে তার দেহাবসান ঘটে।

তথ্যসূত্র

আরও দেখুন 
 টম গডার্ড
 এক টেস্টের বিস্ময়কারী
 দক্ষিণ আফ্রিকান টেস্ট ক্রিকেটারদের তালিকা
 টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা

বহিঃসংযোগ 
 
 

১৯১৯-এ জন্ম
২০১৬-এ মৃত্যু
টেস্ট ক্রিকেট অভিষেকে ৫ উইকেট লাভকারী ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
ফ্রি স্টেটের ক্রিকেটার